Куды падзеўся
дождж і гром?
*Уладзімір Паўлаў*

Дождж гарачы з-пад маланкі

Коціць грому абаранкі.

Развязалася вясло,

I рассыпалася ўсё.

Бы з прыполу на падлогу,

Па кутках, пад стол, пад ногі…

Так і грому кругі

Раскаціліся ў лагі.

Пабягу ды пазбіраю,

Ды ў бразготкі пагуляю.

Зірк пад куст — няма нічога.

А парэчак вельмі многа.

Падаў гром на луг мурожны.

Там трава — схавацца можна.

Ну, магчыма, дзе авёс,

На лес гледзячы, парос?

Не, няма.

Відаць, у жыце.

Калі бачылі, скажыце.